b'\n_START_ARTICLE_\nKeleivis\n_START_SECTION_\nTeis\xc4\x97s\n_START_PARAGRAPH_\nL\xc4\x97ktuvu keliaujantys keleiviai Europos S\xc4\x85jungoje turi teis\xc4\x99 \xc4\xaf nemokam\xc4\x85 maist\xc4\x85 ir g\xc4\x97rimus, jei skrydis v\xc4\x97luoja daugiau nei dvi valandas. Jei skrydis v\xc4\x97luoja daugiau nei penkias valandas arba yra at\xc5\xa1auktas, keleiviai turi teis\xc4\x99 rinktis: ar per septynias dienas atgauti u\xc5\xbe skryd\xc4\xaf sumok\xc4\x97ti bilietus, ar skristi atgal \xc4\xaf i\xc5\xa1skridimo viet\xc4\x85, ar t\xc4\x99sti kelion\xc4\x99 kitomis transporto priemon\xc4\x97mis. Jeigu skrydis yra nukeliamas \xc4\xaf kit\xc4\x85 dien\xc4\x85, keleivis privalo gauti nemokam\xc4\x85 nakvyn\xc4\x99 vie\xc5\xa1butyje._NEWLINE_Keliautojai, dabar keliaujantys traukiniu, taip pat, turi daugiau teisi\xc5\xb3, nes ES suvienodino traukiniu ir l\xc4\x97ktuvu keliaujan\xc4\x8di\xc5\xb3 \xc5\xbemoni\xc5\xb3 teises. Tod\xc4\x97l, traukini\xc5\xb3 keleiviai dabar taip pat turi b\xc5\xabti informuojami apie geriausias biliet\xc5\xb3 kainas, trumpiausio laiko mar\xc5\xa1rutus, pers\xc4\x97dim\xc5\xb3 variantus, bei sto\xc4\x8di\xc5\xb3 pasiekimo galimybes. Jei traukinys v\xc4\x97luoja atvykti nuo vienos iki dviej\xc5\xb3 valand\xc5\xb3, keleiviui turi b\xc5\xabti gra\xc5\xbeinama 25% bilieto kainos kompensacija, jei traukinys v\xc4\x97luoja daugiau nei dvi valandas, turi b\xc5\xabti i\xc5\xa1mokama 50\xc2\xa0% kompensacija._NEWLINE_Traukini\xc5\xb3 kaip ir l\xc4\x97ktuv\xc5\xb3 keleiviams turi b\xc5\xabti kompensuota u\xc5\xbe pamest\xc4\x85 arba apgadint\xc4\x85 baga\xc5\xbe\xc4\x85. Kompensacija keliaujantiems l\xc4\x97ktuvu gali b\xc5\xabti iki 1220 EUR, o traukiniu iki 1300 EUR._NEWLINE_Artimiausiu metu planuojama u\xc5\xbetikrinti daugiau teisi\xc5\xb3 keliautojams, keliaujantiems autobusu ir laivu. Taip pat, ateityje planuojama u\xc5\xbetikrinti geresnes s\xc4\x85lygas riboto judrumo \xc5\xbemon\xc4\x97ms keliauti autobusu ir laivu.'